Turinys

# Automatinis dokumentų įrašymas

## Automatinės kopijos kūrimas kaskart įrašant dokumentą

1. Pasirinkite LibreOffice → Parinktys Priemonės → Parinktys → Įkėlimas ir įrašymas → Bendrosios parinktys.

2. Pažymėkite parinktį Visada sukurti atsarginę kopiją.

Jei parinktis Visada sukurti atsarginę kopiją pažymėta, kaskart įrašant dokumentą senoji jo versija bus įrašyta atsarginių kopijų aplanke.

- Atsarginių kopijų aplanko vietą galima pakeisti lange LibreOffice → Parinktys Priemonės → Parinktys → LibreOffice → Failų vietos pakeitus įrašo Atsarginės kopijos adreso reikšmę.

- Atsarginės kopijos failas bus pavadintas taip pat, kaip ir veikiamojo dokumento failas, tik turės prievardį .BAK. Jei atsarginių kopijų aplanke jau bus failas tokiu vardu, jis bus perrašytas be įspėjimo.

## Periodinis duomenų automatiniam atkūrimui įrašymas

1. Pasirinkite LibreOffice → Parinktys Priemonės → Parinktys → Įkėlimas ir įrašymas → Bendrosios parinktys.

2. Pažymėkite parinktį Įrašyti duomenis automatiniam atkūrimui kas ir nurodykite laiko intervalą.

Kai ši parinktis pažymėta, nurodytais intervalais bus įrašomi duomenys, reikalingi veikiamajam dokumentui atkurti programos strigties atveju. Be to, jei tik įmanoma, duomenis visų atvertų dokumentų automatiniam atkūrimui papildomai bus bandoma įrašyti ir „LibreOffice“ programos strigties metu.

Susijusios temos

Dokumentų įrašymas kitais formatais

Dokumentų įrašymas

Įrašyti kaip

Pasirinkite LibreOffice → Parinktys Priemonės → Parinktys → Įkėlimas ir įrašymas → Bendrosios.

Pranešimo apie klaidas priemonė